gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4426, del 27-01-2003 (2003/362)

RESOLUCIÓ de 7 de gener de 2003, de l'Institut Valencià de Finances, per la qual s'adjudiquen i s'acorda l'emissió amb data 8 de gener de 2003, de Pagarés de la Generalitat Valenciana corresponents a la subhasta número 495.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4426

Data del DOGV
:   27-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/362


Data del document
:   07-01-2003

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * deute públic
    * títol de crèdit

RESOLUCIÓ de 7 de gener de 2003, de l'Institut Valencià de Finances, per la qual s'adjudiquen i s'acorda l'emissió amb data 8 de gener de 2003, de Pagarés de la Generalitat Valenciana corresponents a la subhasta número 495. [2003/362]
  
El Conveni de Col·laboració del programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.
  
Les lleis anuals de pressuposts estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
La Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 495 de Pagarés de la Generalitat Valenciana el passat dia 2 de gener de 2003, d'acord amb la normativa vigent i a fi d'iniciar la seua cotització en la Borsa de Valors de València, resolc
  
Primer
  
Adjudicar els imports per terminis a les entitats segons l'annex I de la present resolució.
  
Segon
  
Els tipus d'interés anuals marginals, mitjans ponderats i mínims per als diferents terminis són els que figuren en l'annex I esmentat.
  
Tercer
  
La quantitat que han d'ingressar les entitats, així com els interessos corresponents s'especifiquen en els annexos II i III, respectivament.
  
Quart
  
Acordar l'emissió de Pagarés de la Generalitat Valenciana amb data 8 de gener de 2003, corresponent al tram majorista, sota la representació d'anotacions en compte pels terminis i els imports adjudicats indicats en l'annex I.
Diari Oficial de la Generalitat Valenciana


Sumari del DOGV 4417, del 14-01-2003 (2003/60)

Actuacions de juí declaratiu verbal número 620/2002. Cèdula de notificació.
---------------------------------------------------------------------------

### Dades del document

Número de DOGV
:   4417

Data del DOGV
:   14-01-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/60


Organisme emissor
:   Jutjat de Primera Instància número 2 de Castelló de la Plana

Tipus de document
:   Anunci

Actuacions de juí declaratiu verbal número 620/2002. Cèdula de notificació. [2003/Q60]
  
María José Masía Canuto, secretària del Jutjat de Primera Instància número 2 de Castelló de la Plana, fa saber:
  
Que en les actuacions que a continuació es diran consta dictada la sentència que té l'encapçalament i la decisió que, literalment, diu així:
  
«Sentència
  
Castelló de la Plana, 19 de novembre de 2002
  
M. Mercedes Galotto López, magistrada jutge del Jutjat de Primera Instància número 2, ha vist les presents actuacions de juí declaratiu verbal número 620/2002, promogudes a instància de Ramón Herrero Monfort i Rafael Herrero Calvo, i en representació seua la procuradora dels tribunals María Jesús Margarit, assistit del lletrat V. Escuder, contra Open English Master Spain, SA, en este procediment que tracta sobre la resolució de contracte d'arrendament i reclamació de quantitat, sobre la base dels següents...
  
Decisió
  
Que amb l'estimació de la demanda formulada per la procuradora María Jesús Margarit, en nom i representació de Ramón Herrero Monfort i Rafael Herrero Calvo, contra Open English Master, SA, declare resolt el contracte d'arrendament de l'immoble situat a Castelló de la Plana, carrer d'Herrero, número 23, baixos, locals números 139 i 140, i condemne el demandat a estar i passar per esta resolució i deixar-lo lliure, vacu i expedit a disposició dels demandants, sota l'advertència que de no verificar-ho en el termini legal es procedirà al llançament seu, i el condemne a més a més perquè pague a Rafael Herrero Calvo, l'actor, la quantitat de 1.561,51euros, a Ramón Herrero Monfort la quantitat de 1.422,84 euros, suma que reportarà l'interés legal des de la interpel·lació judicial, incrementat en dos punts des de la present resolució, i tot això amb expressa imposició de les costes processals al demandat.
  
Notifiqueu la present resolució a les parts, i advertiu-los que contra esta s'hi pot interposar un recurs d'apel·lació per a la seua preparació en este jutjat, en el termini de cinc dies des del sendemà de la notificació, de què coneixerà l'Audiència Provincial de Castelló de la Plana.
  
Esta és al meua sentència, de la qual s'expedirà un testimoni per a unir-lo a les actuacions, que pronuncie, mane i firme».
  
I expedisc el present edicte perquè valga de notificació en legal forma a la parts demandada que es troba declarada en rebel·lia.
Diari Oficial de la Generalitat Valenciana


Sumari del DOGV 4559, del 05-08-2003 (2003/8367)

Notificació a Rosa Tirado Duch. Expedient número C-APRM-7/2003.
---------------------------------------------------------------

### Dades del document

Número de DOGV
:   4559

Data del DOGV
:   05-08-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/8367


Organisme emissor
:   Conselleria de Territori i Habitatge

Tipus de document
:   Anunci

Notificació a Rosa Tirado Duch. Expedient número C-APRM-7/2003. [2003/F8367]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que es relacionen la provisió de constrenyiment.
  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA, en l'avinguda de Caputxins, número 32-primer de Castelló de la Plana, en horari de 09.00 a 13.00 hores, de dilluns a divendres, excepte festius, i disposa d'un termini, a tal fi, de 15 dies hàbils.
  
Expedient: C-APRM-7/2003
  
Codi de l'habitatge: 4990541990
  
Adreça: c/ Columbretes, número 19, bloc 8
  
Habitatge porta 11 en planta segona
  
Població: Castelló de la Plana
  
Adjudicatari: Rosa Tirado Duch
  
Règim de cessió: crèdit hipotecari
  
Data de la provisió: 12.06.2003
Diari Oficial de la Generalitat Valenciana


Sumari del DOGV 4512, del 02-06-2003 (2003/5772)

RESOLUCIÓ de 21 de març de 2003, de la Universitat Politècnica de València, per la qual nomena Isidro Cantarino Martí professor titular d'universitat de l'àrea de coneixement d'Enginyeria del Terreny, adscrita al Departament d'Enginyeria del Terreny.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4512

Data del DOGV
:   02-06-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/5772


Organisme emissor
:   Universitat Politècnica de València

Tipus de document
:   Resolució

RESOLUCIÓ de 21 de març de 2003, de la Universitat Politècnica de València, per la qual nomena Isidro Cantarino Martí professor titular d'universitat de l'àrea de coneixement d'Enginyeria del Terreny, adscrita al Departament d'Enginyeria del Terreny. [2003/Q5772]
  
De conformitat amb la proposta elevada per la comissió nomenada per a jutjar el concurs convocat per la Resolució de 10 de novembre de 2001, d'esta Universitat, plaça número 439/2001, codi 3204 (BOE de 28 de novembre de 2001), i presentada per l'interessat la documentació a què fa referència el punt desé de la convocatòria, este Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt:
  
Nomenar Isidro Cantarino Martí, amb número de document nacional d'identitat 98449281Q, professor titular d'universitat de la Universitat Politècnica de València, de l'àrea de coneixement d'Enginyeria del Terreny, adscrita al Departament d'Enginyeria del Terreny.
  
València, 21 de març de 2003.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4641, del 01-12-2003 (2003/12237)

Informació pública del projecte de modificació genèrica del Pla General d'Ordenació Urbana.
-------------------------------------------------------------------------------------------

### Dades del document

Número de DOGV
:   4641

Data del DOGV
:   01-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12403


Organisme emissor
:   Ajuntament d'Ayora

Tipus de document
:   Anunci

Informació pública del projecte de modificació genèrica del Pla General d'Ordenació Urbana. [2003/M12477]
  
El Ple de l'Ajuntament d'Ayora, en sessió extraordinària celebrada el dia 22 d'octubre de 2003, va acordar sotmetre a informació pública el projecte de modificació genèrica del Pla General d'Ordenació Urbana.
  
Cosa que es fa pública perquè aquells que estiguen interessats puguen presentar totes les al·legacions i suggeriments que estimen convenients en el termini d'un mes, des de la publicació d'este anunci en el Diari Oficial de la Generalitat Valenciana, d'acord amb el que disposa l'article 38.2 de la Llei 6/1994, Reguladora de l'Activitat Urbanística.
  
La documentació que integra la modificació del Pla General es troba a disposició del públic a les oficines de l'Ajuntament.
Diari Oficial de la Generalitat Valenciana


Sumari del DOGV 4557, del 01-08-2003 (2003/9016)

Correcció d'errades de la informació pública de l'altenativa tècnica de programa del sector R-18 del Pla General de Bétera.
---------------------------------------------------------------------------------------------------------------------------

### Dades del document

Número de DOGV
:   4557

Data del DOGV
:   01-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9016


Organisme emissor
:   Construccions Jaime Tamarit, SL

Tipus de document
:   Anunci

Correcció d'errades de la informació pública de l'altenativa tècnica de programa del sector R-18 del Pla General de Bétera. [2003/9016]
  
Publicat al Diari Oficial de la Generalitat Valenciana núm. 4.550, de data 23 de juliol, un edicte al voltant de la informació pública de l'alternativa tècnica de programa del sector R-18 del Pla General de Bétera plantejada per la mercantil Construcciones Jaime Tamarit, SL, es fa saber que per errada es va ometre, en l'edicte, el paràgraf següent:
  
«Pel que respecta al termini de presentació d'al·legacions, com que es tracta d'un pla parcial que modifica el pla general, el termini serà d'un mes des de la publicació del present anunci al Diari Oficial de la Generalitat Valenciana, d'acord amb l'article 38.2.a) de la LRAU».
  
Amb independència d'això anterior, els terminis per al plantejament d'alternatives tècniques en competència i proposicions juridicoeconòmiques ?exceptuant-ne el supòsit de pròrroga previst a l'article 46.4 de la LRAU- són els següents:
  
- Alternatives tècniques: del 24 de juliol fins al dia 16 d'agost de 2003, ambdós inclosos.
  
- Proposicions juridicoeconòmiques: del 18 fins al 22 d'agost de 2003, ambdós inclosos.
  
Finalment, i com s'indica al segon paràgraf d'aquest edicte, el termini per formular al·legacions, al tractar-se d'un pla parcial que modifica un pla general, serà d'un mes des del dia 24 de juliol de 2003.
  
Cosa que faig pública als efectes de tenir per corregida l'omissió produïda.
Diari Oficial de la Generalitat Valenciana


Sumari del DOGV 4635, del 21-11-2003 (2003/12474)

Notificació a Ramón F. Blasco Santos i altres. Diversos expedients.
-------------------------------------------------------------------

### Dades del document

Número de DOGV
:   4635

Data del DOGV
:   21-11-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/12959


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació a Ramón F. Blasco Santos i altres. Diversos expedients. [2003/F12181]
  
Per no haver pogut practicar la notificació de forma personal i directa a les persones interessades, de l'acte administratiu que a continuació s'indica, se'n publica un extracte en el Diari Oficial de la Generalitat Valenciana, de conformitat amb el que disposa l'article 61 de la Llei 30/1992, de Règim Jurídic de les Administracions Públiques i del Procediment Administratiu Comú, en relació amb l'article 59.5 del mateix text legal.
  
Perquè la persona interessada puga tenir coneixement íntegre de l'acte i en quede constància, podrà comparèixer en el termini de 10 dies des de la publicació del present anunci en el Diari Oficial de la Generalitat Valenciana, a la Direcció Territorial d'Ocupació del SERVEF, situada a l'avinguda del Baró de Càrcer, 36, 4a planta, de dilluns a divendres, de 09.00 a 14.00 hores.
Diari Oficial de la Generalitat Valenciana


Sumari del DOGV 4414, del 09-01-2003 (2002/14673)

ORDE de 10 de desembre de 2002, de la Conselleria de Cultura i Educació, per la qual s'implanten ensenyances musicals en el Conservatori Professional de Música Guitarrista José Tomás d'Alacant.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4414

Data del DOGV
:   09-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/14292


Data del document
:   10-12-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Alacant
    * centre d'ensenyament
    * música
    * educació artística

ORDE de 10 de desembre de 2002, de la Conselleria de Cultura i Educació, per la qual s'implanten ensenyances musicals en el Conservatori Professional de Música Guitarrista José Tomás d'Alacant. [2002/14824]
  
El Decret 151/1993, del Govern Valencià, de 17 d'agost (DOGV de 2 de setembre), va establir el curriculum de les ensenyances musicals dels graus elemental i mitjà que s'impartixen en l'àmbit territorial de la Comunitat Valenciana.
  
Per a atendre la demanda d'estes ensenyances, la direcció del Conservatori Professional de Música Guitarrista José Tomás d'Alacant, de titularitat de la Generalitat Valenciana, ha sol·licitat la implantació de l'especialitat de Clau
  
La Direcció Territorial de Cultura i Educació d'Alacant i el Servici de Planificació Educativa de la Direcció General de Centres Docents han emés informe favorable respecte a les citades sol·licituds.
  
En virtut d'això i fent ús de les atribucions que em conferix l'article 35 de la Llei 5/1983, de 30 de desembre, de Govern Valencià
  
ORDENE
  
Únic
  
1. S'implanten en el Conservatori Professional de Música Guitarrista José Tomás d'Alacant, codi 05959888, les ensenyances de grau elemental i mitjà de l'especialitat de Clau.
  
2. L'any acadèmic 2002/2003, el centre impartirà el primer curs de grau elemental i de grau mitjà de les ensenyances implantades. La resta dels cursos s'implantaran progressivament en anys successius.
  
DISPOSICIÓ ADDICIONAL ÚNICA
  
El que establix esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
Es faculta les direccions generals de Centres Docents, d'Ordenació i Innovació Educativa i Política Lingüística, i de Personal perquè, en l'àmbit de les seues respectives competències, adopten les mesures necessàries per al compliment del que es disposa en esta orde.
  
Segona
  
Esta disposició entrarà en vigor lel dia següent de la publicació en el Diari Oficial de la Generalitat Valenciana; no obstant això, els seus efectes s'entenen referits a l'inici del curs escolar 2002/2003.
  
València, 10 de desembre de 2002
  
El conseller de Cultura i Educació
  
MANUEL TARANCÓN FANDOS
Diari Oficial de la Generalitat Valenciana


Sumari del DOGV 4502, del 19-05-2003 (2003/5373)

Informació pública de la modificació puntual del Pla General de Teulada.
------------------------------------------------------------------------

### Dades del document

Número de DOGV
:   4502

Data del DOGV
:   19-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/5373


Organisme emissor
:   Ajuntament de Teulada

Tipus de document
:   Anunci

Informació pública de la modificació puntual del Pla General de Teulada. [2003/M5373]
  
L'Ajuntament en Ple, en sessió celebrada el dia 3 d'abril de 2003, va acordar sotmetre a informació pública, per mitjà d'edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, per un termini d'un mes, comptat des del següent al de publicació del present edicte en el DOGV, la modificació puntual del Pla General de Teulada (Alacant), en virtut de la qual s'establix la categoria tercera (bars, cafeteries, restaurants, pubs) dins de l'ús comercial en el sòl industrial.
  
Durant el període d'informació pública es podrà consultar la citada documentació en el Departament d'Obres, Urbanisme i Medi Ambient de l'Ajuntament de Teulada, en dies i hores hàbils, i presentar quantes al·legacions o suggeriments s'estimen convenients.
Diari Oficial de la Generalitat Valenciana


Sumari del DOGV 4474, del 04-04-2003 (2003/3974)

Correcció d'errades de la informació pública del Pla General d'Ordenació Urbana.
--------------------------------------------------------------------------------

### Dades del document

Número de DOGV
:   4474

Data del DOGV
:   04-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3974


Organisme emissor
:   Ajuntament d'Enguera

Tipus de document
:   Correcció d'errades

Correcció d'errades de la informació pública del Pla General d'Ordenació Urbana. [2003/X3974]
  
Observades errades en l'anunci publicat en el Diari Oficial de la Generalitat Valenciana núm. 4.467, de 26 de març de 2003, amb relació a l'omissió del període de la informació pública del Pla General d'Ordenació Urbana, se'n fa una nova publicació, i el termini d'un mes comptarà a partir de la nova publicació.
  
El Ple de l'Ajuntament, en la sessió ordinària del dia 25 de febrer de 2003, acordà sotmetre a informació pública el projecte del Pla General d'Ordenació Urbana d'Énguera, així com l'estudi d'impacte ambiental que l'acompanya, i aprovà alhora suspendre l'atorgament de llicències de parcel·lació, edificació i demolició per a àrees o usos determinats, així com la programació en aquelles àrees en què l'ordenament anterior resulte incompatible amb les determinacions del present Pla General.
  
De conformitat amb allò establert en l'article 38.2.a) de la Llei 6/1994, Reguladora de l'Activitat Urbanística, s'obri un període d'informació pública durant un mes, a comptar des del dia següent a la publicació del present edicte en el Diari Oficial de la Generalitat Valenciana, i l'expedient estarà a disposició de les persones interessades a les dependències municipals de l'Ajuntament.
Diari Oficial de la Generalitat Valenciana


Sumari del DOGV 4615, del 24-10-2003 (2003/10075)

Assumpte civil número 641/2002. Cèdula de notificació.
------------------------------------------------------

### Dades del document

Número de DOGV
:   4615

Data del DOGV
:   24-10-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/10941


Organisme emissor
:   Jutjat de Primera Instància Número 1 de Castelló de la Plana

Tipus de document
:   Anunci

Assumpte civil número 641/2002. Cèdula de notificació. [2003/Q10569]
  
Procediment: assumpte civil 641/2002
  
Part demandant: Ana Colom Barreda
  
Part demandada: Aister Puig, SL, i Santa Lucía, SA
  
En atenció al desconeixement de l'actual domicili o residència de la part demandada, per la provisió del dia de hui, el jutge, de conformitat amb l'establit en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte per a portar a efecte la diligència de notificació de sentència a la demandada Aister Puig, SL, la part dispositiva de la qual es transcriu a continuació:
  
«Decisió
  
Que amb l'estimació de la demanda interposada per la procuradora María Ferrer Alberich, en nom i representació d'Ana Colom Barreda, condemne la mercantil Santa Lucía, SA, perquè pague a l'actora la quantitat de 729,48 euros, i a Aister Puig, SL, perquè pague a l'actora la quantitat de 480,81 euros, més els interessos legals i expressa imposició de costes, condemna d'interessos i costes que es predica únicament de la mercantil Aister Puig, SL.
  
Notifiqueu la present resolució a les parts, i feu-los saber que contra esta podran interposar un recurs d'apel·lació en el termini de cinc dies des de la notificació d'esta resolució, recurs que es prepararà davant d'este mateix jutjat, per a remetre'l posteriorment davant de l'Audiència Provincial, en la forma establida en els articles 457 i següents de la Llei d'Enjudiciament Civil.